CELEX: E2007J0007
Language: bg
Date: 2008-09-18 00:00:00
Title: Решение на Съда от 7 май 2008 г. по дело E-7/07 — Seabrokers AS и Норвежката държава, представлявана от Skattedirektoratet (Данъчна дирекция) (Свобода на установяване — Споразумение за двойно данъчно облагане — Изчисляване на максималния кредит за данъци, изплатени в друга държава от ЕИП — Лихви по дълга и трансфери в рамките на група)

18.9.2008   
            
            
               BG
            
            
               Официален вестник на Европейския съюз
            
            
               C 239/21
            
         
      РЕШЕНИЕ НА СЪДА
   
   от 7 май 2008 г.
   по дело E-7/07
   Seabrokers AS и Норвежката държава, представлявана от Skattedirektoratet (Данъчна дирекция)
   
      (Свобода на установяване — Споразумение за двойно данъчно облагане — Изчисляване на максималния кредит за данъци, изплатени в друга държава от ЕИП — Лихви по дълга и трансфери в рамките на група)
   
   (2008/C 239/10)
   По дело E-7/07 между Seabrokers AS и норвежката държава, представлявана от Skattedirektoratet (Данъчна дирекция) — Искане до Съда от Stavanger tingrett (Районния съд на Stavanger) относно тълкуването на член 4 от Споразумението за ЕИП, с който се забранява извършване на всякаква дискриминация, основана на национална принадлежност, член 31 от Споразумението за ЕИП относно свободата на установяване и член 40 от Споразумението за ЕИП относно свободното движение на капитали в рамките на ЕИП, Съдът в състав: Thorgeir Örlygsson, съдия-докладчик, Carl Baudenbacher, председател и Henrik Bull, съдия, излезе с решение на 7 май 2008 г., чийто диспозитив постановява:
   
               1.
            
            
               Държава от ЕИП, която при изчисляване на максималния данъчен кредит за данъци, изплатени в друга държава от ЕИП, причислява съобразно принципа на нетното подоходно облагане, част от разходите за лихвите по дълга на едно предприятие към доходите на негов клон в друга държава от ЕИП, ограничава свободата на установяване по смисъла на член 31 от Споразумението за ЕИП, тъй като свързва разходите с дейностите на предприятието в предишната държава.
            
         
               2.
            
            
               Държава от ЕИП, която при изчисляване на максимален кредит за данъци, изплатени в друга държава от ЕИП, причислява съобразно принципа на нетното подоходно облагане част от разходите на предприятието под формата на трансфери в рамките на група, извършени за други предприятия от групата по силата на данъчното законодателство на съответната държава към доходите на клон на предприятието в друга държава от ЕИП, като изчислява максималния кредит за данъците, изплатени в тази държава, ограничава свободата на установяване по силата на член 31 от ЕИП.